|  |  |  |
| --- | --- | --- |
| **Dagsorden** | | |
| Studienævn: | Studienævn for Religionsstudier |  |
| Dato: | 06-06-2018- 10-12 |  |
| Lokale: | Mellemøststudiers mødelokale |  |
|  |  |  |
| **Punkter til drøftelse** | |  |
| 1. Godkendelse af dagsorden | | Dato |
| 1. Godkendelse af referat fra mødet den 2. maj 2018 (bilag kommer senere) | |  |
| 1. Meddelelser 2. *Nyt fra studieleder* 3. *Nyt fra studienævnssekretær* 4. *Nyt fra studiesekretær* 5. *Nyt fra faglig vejleder* 6. *Nyt fra fagråd* 7. *Nyt fra RELIGIO* | | Sagsnr. |
| 1. Merit- og dispensationsansøgninger | |  |
| 1. Sager til behandling eksamen | |
| 1. Sager til behandling studieordninger 2. 3. semesters kandidat: projektorienteret forløb. Diskussion med forslag fra KFB 3. Internationalisering: nye tiltag? | |
| 1. Sager til behandling kvalitetspolitikken | |  |
| 1. Andre sager til behandling 2. Studierejse: nye planer? 3. Efteruddannelsesdag for stx-lærere | |  |
| 1. Sager til behandling undervisning 2. Studiestart: programforslag | |  |
| 1. Eventuelt   Studienævn: Studienævn for Religionsstudier  Dato: 06-06-2018 kl. 10-12  Lokale: Mellemøststudiers Mødelokale  **Referat**  **Til stede:** Tim Jensen (TJ), Niels Reeh (NR), Katrine Frøkjær Baunvig (KFB), Stine Søndergaard Jakobsen (SSJ), Thea Lindholm Kaspersen (TLK), Louise Funch Clausen (LFC), Nadja Bundgaard Pedersen (FV) og Pia Hansen (PH)  **Referent**: Tine Jambang (TNJ)  **Mødet blev gennemført med følgende dagsorden:**    Tim Jensen (TJ) indledte med at byde velkommen til ny faglig vejleder Nadja Bundgaard Pedersen, som er kandidatstuderende og kort fortalte om sig selv. TJ fortsatte derefter med at oplyse om, at FV deltager i studienævnsmøderne som observatør og derfor ikke har stemmeret.   1. **Godkendelse af dagsorden**   TJ ønskede indføjet nye punkter under: 8) e) Klage over støj fra Fagrådslokalet.  samt 9) c) Aflevering af specialer og udsættelse heraf. Studienævnet godkendte herefter dagsordenen.   1. **Godkendelse af referat fra 2. maj 2018**   Referatet blev godkendt med følgende tilføjelser til pkt.: **Nyt fra Religio**: KFB ønsker ikke at være på Facebook, men ved at Laura Feldt er det *på vegne af Religionsstudier* samt pkt.: Ad **obligatoriske gruppeeksamener** havde TLK ment at der er *to kurser på 4. semester* på, hvor gruppeeksamen kunne være oplagt.   1. **Meddelelser** 2. **Nyt fra studieleder:**   **Praktik**: TJ kunne meddele, at han d. 17. maj havde deltaget i et møde med den daglige leder af H. C. Andersen Centret og en tidligere studerende fra Religionsstudier. TJ udtrykte tilfredshed med mødet, hvor mulighederne for praktikpladser blev drøftet, ikke kun i forbindelse med det årlige arrangement, men også de løbende aktiviteter. Desuden mente den tidligere studerende også, at en praktikant fra Religionsstudier ville kunne arbejde med udvikling af forskelligt materiale (fx til kinesiske turister). Det blev også nævnt, at en religionsstuderende deltog i H.C. Andersen Festivalen sidste år, og TJ foreslog evt. at tage kontakt til hende. TJ følger op på mødet og informerer studienævnet, når der er nyt.  **VIP-mentorer og akademisk skriftlighed**: TJ oplyste, at der var bevilget midler til fortsættelse af ordningen med VIP-mentorer, som overtager, når studentertutorerne stopper samt videreudvikling af ordningen vedr. akademisk skriftlighed.  **Tutorer 2018**: TJ orienterede om, at han har udvalgt 3 tutorer, og at der bliver ansat yderligere en tutor. De venter blot på at få deres kontrakt. Der vil blive afholdt møde senere i juni.  **Karrieredagen d. 2.5.2018**: TJ udtrykte stor tilfredshed med Karrieredagen, som han betragtede som en succes. Mange studerende og kolleger deltog, men desværre kom mange ikke tilbage efter pausen, og den sidste del af arrangementet var derfor tyndt besat. Hvilket var en skam, da alle var enige om, at det var den bedste del. NR nævnte, at det kunne skyldes varigheden af indlæggene i første halvdel, som efter hans mening var for lange. Studienævnet (SN) var enige heri, og det aftaltes, at man fremadrettet skal overveje længden af den slags indlæg. TJ udtrykte også stor tilfredshed med aftenens middag med Aftagerpanelet.  **Specialevejledere.**: TJ oplyste, at vejlederønskerne var imødekommet bortset fra et, da studerende formentlig ikke havde haft kontakt med den ønskede vejleder. Det skal undersøges, før vejleder tildeles. PH kunne i den forbindelse oplyse, at man fremadrettet også skal over studieleder med sine ønsker til vejleder til BA-projektet. Godkendelsen af projektet foretages derimod af vejleder. Fristen for indsendelse af ønsker er den 25. maj.  **Optag kandidat**: Processen omkring optag af kandidatstuderende havde været noget utilfredsstillende, idet det efter samtaler med fem ansøgere viste sig, at de faktisk manglede propædeutik/originalsprog og derfor formelt set ikke var kvalificerede og ikke burde have været kaldt til samtale. De to øvrige ansøgere havde både propædeutik og originalsprog. TJ ville ikke afvise at han gerne havde haft mulighed for at dispensere fra kravet om originalsprog, hvis eksamen i dette fx kunne gennemføres sideløbende med de øvrige fag, når blot uddannelsen færdiggjordes på normeret tid.  **Kvote 2:** TJ bedømmer ansøgernes motiverede ansøgninger og giver en 'karakter', som så lægges sammen med resultat fra uniTEST. Herefter returneres til optag en liste med alle ansøgere rangeret efter samlet gennemsnit.  **Evaluering af hele uddannelser**: TJ oplyste, at alle der afslutter deres uddannelser i år vil blive interviewet.  **Dygtige formidlere**: Dea Becher fra Fakultetet har efterspurgt dygtige formidlere i forhold til gymnasier. TJ havde først indstillet Isa Egholm Christensen og Casper Helleskov Hennie, men begge færdiggør studier nu og kan derfor ikke få tjansen. Derefter har TJ indstillet FV og Andreas Hjølund Birch.  **Standardpetita**: Er nu modtaget og i orden. TJ tager et møde med Søren Sindberg i forhold til generelt spørgsmål om brug af primærtekster, som muligvis fremover bør have tættere endnu tilknytning til Religionsstudiers øvrige stof.  **Undervisning E2018**: Institutleder har oplyst, at man i E2018 gerne må forsøge at erstatte VIP-undervisere med DVIP’er. TJ anså det for vanskeligt, men han forsøger at høre VIP’er om nogen skulle have interesse.  A propos en diskussion om, hvorvidt dette tiltag kunne have at gøre med ønske om at beskære timebanker, kunne KFB oplyse, at der i E2019 vil være tre VIP’er, der har forskningssemester samtidig.   1. **Nyt fra studienævnssekretær**   Intet   1. **Nyt fra studiesekretær**   PH har udsendt eksamensplaner og bad om, at underviserne i den forbindelse giver besked om, at de har modtaget planen og kan godkende den og evt. ønsker. En melding som ”set” vil være fint. PH har brug for at vide, at hun kan regne med underviserne i henhold til eksamensplanen.  PH tilføjede at kandidatreceptionen var forløbet fint, og at de studerende var meget tilfredse med arrangementet. PH havde hilst fra TJ, der ikke kunne være til stede, eftersom arrangementet, først foreslået af Laura Feldt, var kommet til efter at hans kalender for den dag var optaget. PH havde desuden holdt en lille tale på vegne af uddannelsen.  KFB, som også deltog, udtrykte også tilfredshed med arrangementet.  TJ takkede PH for indsatsen med at arrangere og gennemføre receptionen, herunder sørge for traktement, det praktiske i øvrigt, samt selve gennemførelsen af arrangementet.   1. **Nyt fra faglig vejleder**   FV kunne oplyse at det har været en travl periode, siden hun overtog arbejdet efter Isa, men at der nu er roligt. Der har fx ingen henvendelser været vedr. BA-projekter.   1. **Nyt fra Fagråd**   SSJ oplyste, at hun fratræder som formand, og at posten overtages af TLK. Man overvejer at foreslå tutorer, at man samararbejder med at lave aktiviteter lørdagen før studiestart. TJ pointerede her, at det af flere grunde kan være problematisk samt at han på vegne af studienævnet skal godkende alle aktiviteter vedr. studiestart, før de iværksættes. TJ henviste i øvrigt diskussionen til pkt. 9 a).   1. **Nyt fra RELIGIO**   KFB meddelte, at hun er genindtrådt i bestyrelsen, da denne har accepteret, at hun ikke er på Facebook. Der foreligger endnu ikke et program for efteråret 2018.   1. **Merit- og dispensationsansøgninger**   Se lukket referat   1. **Sager til behandling eksamen**   Intet   1. **Sager til behandling studieordninger** 2. **3. semester kandidat: Projektorienteret forløb. Fortsat diskussion med forslag fra KFB**   KFB fremlagde sit forslag mundtligt:  KFB begrundede forslaget med, at en del studerende føler sig presset på tid: deltagelse og opgaver og rapport ifm. det projektorienterede forløb samtidig med deltagelse i og aflevering af opgave i obligatoriske fag samme semester. KFB forestillede sig en mere pragmatisk løsning, hvor det obligatoriske modul afvikles i begyndelsen af semestret og altså afsluttes før påbegyndelsen af det 8 ugers praktik- forløb. Og at man med fordel kunne lægge kandidat- valgfaget (nu første semester) i samme (tredje) semester som det projektorienterede forløb.  KFB foreslog derfor at lægge Særligt Uddybet Område B på 1. semester, selv om hun godt var klar over, at det leder frem til specialet. Men der mangler tid til at lave en god opgave. Fordelen ved placering tidligt i uddannelse kunne være, at de studerende derved vænnes til den type længere opgave.  TJ kunne godt se fordelen rent praktisk, men udtrykte også bekymring ved en mulig udvidelse af praktik-delen af det projektorienterede forløb til 20 ECTS for de et-faglige studerende, idet han mente, at det vil medføre en erodering af fagfagligheden, idet det obligatoriske emne (Særligt Uddybet Område B ) netop sikrer denne, sammen med teori-delen af det projektorienterede forløb. TJ bad om at SN, især studentermedlemmerne, bruger sommeren til at tænke over problemstillingen, som skal tages op igen i efteråret.   1. **Internationalisering: Nye tiltag?**   TJ orienterede om, at der fortsat er pres på uddannelserne ift. udlandsophold, idet der fortsat er alt for få, der tager ud. TJ har derfor arrangeret et møde i oktober 2018 med kolleger fra Hongkong og Internationaliseringskonsulent Hjørdis Albrektsen og prodekan Lars Binderup om et muligt samarbejde med Hongkong og måske også universitetet i Xiamen, Kina. TJ har også kontakter i Seoul i Sydkorea, hvor det kunne være interessant for vores studerende at komme. TJ opfordrer SN til at tænke over ideer til, hvordan vi øger antallet af studerende, der tager ud. TLK nævnte her, at de studerende generelt gerne vil af sted, men ikke ved nok og har svært ved at orientere sig om det. Fagrådet overvejer at holde oplæg om netop dette. FV tilføjede her, at transparens i processen er yderst vigtigt for, at de studerende ikke giver op, inden de er begyndt. KFB foreslog her, at man evt. ville kunne tiltrække udenlandske studerende ved at udbyde Summer Schools, fx ved at udbyde kurser om Religion i Danmark. TJ nævnte, at det har været oppe som mulighed tidligere, men det er ikke helt let. Det skal passe ind i studieordningen og det kan være svært at finde en underviser.   1. **Sager til behandling kvalitetspolitikken** 2. **Mulig Indmelding af adgangskrav i dansk til bacheloruddannelserne**   Studienævnet drøftede de studerendes ofte ringe standard i dansk- og skrivekundskaber og var enige om et behov for skærpede krav til dansk, men var også enige om at problemstillingen har at gøre med, hvordan kravene i både folke- og gymnasieskoler forvaltes. Der var overvejelser om en optagelsesprøve i dansk, krav om højere karakterer i dansk, men man var dog også enige om, at det er vigtigt ikke at gå enegang ift. skærpede adgangskrav, som vil kunne resultere i færre studerende, og man ønskede derfor ikke p.t. at indmelde ændringer i forhold til optaget 2021.   1. **Andre sager til behandling** 2. **Studierejser: Nye planer?**   Et tilbagevendende punkt idet det er vanskeligt at få realiteter bag forslag om længere studierejser.  TLK beklagede, at TJ i forbindelse med turen til Lübeck havde "talt de kortere studieture ned" og i stedet fokuserede for meget på en lang studietur. TLK mente man med fordel kunne prioritere flere korte studieture fremfor for én lang tur med års mellemrum begrundet en nemmere proces ift. at arrangere, pris m.m. Deri udtrykte de øvrige studentermedlemmer sig enige. TJ tilbageviste skarpt og klart, at han på ingen måde havde "talt den korte studietur til Lübeck ned" (og nævnte at han og studienævn tværtimod havde udtrykt støtte og bevilget en relativ stor sum penge til turen), og han opfordrede til fortsat at arrangere kortere ture. TJ understregede samtidig de gode erfaringer, der har været med længere ture og udtrykte ønske om en længere studietur fx hvert andet år og erindrede om, at en studietur – kort som lang – skal have tilknytning til et kursus/fag, der indgår i studieordningen og undervisning.  SSJ bemærkede hertil, at det ift. de længere studierejser vil være vigtigt tidligt at få meldt ud på hvilket semester den ligger, så de studerende kan planlægge, både praktisk og økonomisk.  TJ nævnte den på tidligere møder omtalte tur til Brasilien foreslået og forestået af Mikael Aktor (MA), og SN var enige om, at man nu vil bede MA gå i realitetsforhandlinger mht. Brasilien og også endnu engang sende en forespørgsel til øvrige undervisere om forslag til kortere eller længere ture.   1. **Efteruddannelsesdag for stx-lærere**   TJ orienterede om, at vi, nu da det er blevet klart, at vores tilbud om en sådan efteruddannelsesdag ikke levede op til konceptet, alligevel vil udbyde en sådan, men i eget regi med frivillige undervisere for hvem i regionen, der måtte være interesserede. Forventeligt afholdt primo marts 2019. TJ har kontakt til Kirsten Falkesgaard, som er ansvarlig for området i Regionen.   1. **Tilbud om kursus for og vejledningstid til faglige vejledere**   SN syntes godt om tilbuddet og kunne tilslutte sig d).   1. **Anbefaling fra Mikael Rothstein ifm. c)**   Mikael Rothstein havde foreslået to studerende til kurset. SN kunne tilslutte sig dette og indstillede dem dermed til kurset. TNJ sørger for forespørgsel hos de studerende og evt. tilmelding.   1. **Klage over støj fra Fagrådslokale**   Tj orienterede om, at der var indkommet en klage fra en lektor Anders Engberg vedr. støj fra fagrådslokalet, som generede de undervisere/forskere, der sidder og arbejder på gangen ved fagrådslokalet efter kl. 16. Studentermedlemmerne i SN stillede sig generelt uforstående over for problemstillingen, bl.a. fordi det primært er Filosofistuderende, der benytter lokalet, men SN var enige om, at TJ udarbejder en skrivelse til de studerende, som udsendes efter at han har forelagt den for den nye formand for fagrådet.   1. **Sager til behandling (undervisning)** 2. **Studiestart: Programforslag**   Der afholdes møde den 20. juni, med tutorer, for hvem Andreas H. Birch er tovholder.  Programmet forventes at blive som sidste års med bl.a. velkomst ved studieleder, og hvor tutorerne tager over fra frokosttid mandag og herefter står for resten af introprogrammet.  Studentermedlemmerne vil gerne arrangere diverse aktiviteter lørdag før studiestart. FV foreslog derimod at lægge disse ekstra aktiviteter den første lørdag *efter* studiestart. Fagrådet mente dog, at det gav problemer, men der bliver arbejdet videre med det. Det afgørende er, at de nye studerende får så god praktisk information som muligt, men at der også bliver plads til det sociale ved studiestart. TJ påpegede, at der ikke må foregå noget, som kan få nye studerende til at føle sig hægtet af, hvis ikke de har mulighed for at deltage. Og TJ erindrede her om, at han skal godkende programmet for studiestart, og at de nævnte aktiviteter ikke kunne ses isolereret fra studiestartprogram i øvrigt, hvis de udsendtes til nye studerende. Det var studienævnet og ham, der bar ansvaret. Fagrådet kan ikke selvstændigt begynde at arrangere studiestartsaktiviteter. Studiestart er en integreret del af universitetets og fakultetets kvalitetsudviklende program, og studienævnet skal stå til regnskab over for fakultet og universitet for studiestart.   1. **Evalueringer**   TJ orienterede om, at alle har afleveret evalueringer, men at svarprocenten desværre ikke var helt tilfredsstillende. Han understregede dog, at det er vigtigt at påpege at evalueringerne kan bruges til noget. Det var TJ’s generelle opfattelse, at underviserne fortsat gør et godt arbejde ift. spørgsmålene. Han henledte opmærksomheden på, at evalueringerne giver information om enkelte problemer, der skal tages hånd om, så som fx uhensigtsmæssigheder i studieordningerne. Det aftaltes, at TJ tager kontakt til relevante undervisere ift. dette.   1. **Aflevering samt udsættelse af aflevering specialer**   TJ havde ønsket dette punkt på, idet han oplever, at stadig flere studerende søger om udsættelse af aflevering af specialet pga. bl.a. stress. SN skal naturligvis bevilge udsættelse ved dokumentation, men TJ udtrykte sin bekymring for tendensen og understregede, at selv om vejlederne som udgangspunkt er samvittighedsfulde, så er det vigtigt at de studerende ikke støttes i endsige opfordres til at søge om senere aflevering. En udsættelse af aflevering indebærer ikke brug af forsøg, hvorfor den løsning foretrækkes af en del studerende. TJ understregede igen, at der skal vejledes i henhold til gældende regler, og at den studerende skal vejledes til og støttes i at kunne færdiggøre specialet på den normerede tid. SN kom med flere bud på, hvor problemerne opstår, men TJ ønskede ikke en længere drøftelse p.t., men bad SN tænke over problemstillingen hen over sommeren, da han ønskede en grundigere drøftelse på mødet i august.   1. **Eventuelt**   **Følgende datoer er aftalt for efterårets møder**:  16. august kl. 10-12  5. september kl. 10-12  3. oktober kl. 10-12  7. eller 14. november kl. 10-12  12. december kl. 10-12  **Næste møde i studienævnet afholdes den 16. august 2018 kl. 10-12 i Mellemøststudiers mødelokale**  TJ takkede for medlemmernes indsats i semestret og ønskede god sommer.  Tim Jensen / Tine Jambang  Studienævnsformand Studienævnssekretær | |  |